Ìyìnbọn mọ́ ọ̀pọ̀ ènìyàn ní ṣọ́ọ̀sì ní Charleston (tí a tún mọ̀ bi Ìfikúparun ṣọ́ọ̀sì ní Charleston) jẹ́ ìṣẹ́lẹ̀ ìfìbọn pa ọ̀pọ̀ èníyàn tó ṣẹlẹ̀ nígbàtí Dylann Roof, tó jẹ́ oníṣègbéraga àwọn aláwọ̀funfun ọmọ ọdún 21 fìbọn pa àwọn aláwọ̀dúdú ará Amẹ́ríkà mẹ́sàn (tí olùṣọ́-àgùtàn àgbà àti, alàgbà ilé aṣòfin Clementa C. Pinckney wà nínú wọn) nígbà tí wọ́n únṣe ìsìn àdúrà nínú Ṣọ́ọ̀ṣì Emanuel African Methodist Episcopal ni ilu Charleston, South Carolina, ni ìrọ̀lẹ́ ọjọ́ 17 oṣù kẹrin, ọdún 2015. Awọn mẹ́ta péré ló yè nínú àwọn tó yìnbọn mọ́. Ní òwúrọ̀ ọjọ́ kejì tó ṣe iṣẹ́ ibi rẹ̀ tán, àwọn ọlọ́ọ̀pá gbá Roof mú ní Shelby, North Carolina. Roof jẹ́wọ́ iṣẹ́ ibi tó ṣe nírètí pé yíò fa ogun ẹlẹ́yàmẹ̀yà wá. Ṣọ́ọ̀ṣì tí Roof ti lọ pa àwọn ènìyàn ló jẹ́ ìkan núnú àwọn ṣọ́ọ̀ṣì aláwọ̀dúdú tó dàgbàjùlọ ní Orílẹ̀-èdè Amẹ́ríkà, tó jẹ́ ibùdó fún àgbájọ àwùjọ nípa àwọn ẹ̀tọ́ aráàlú.